Na temelju članka 92. stavak (3) točke i) Zakona o javnim nabavama („Službeni glasnik BiH“, br. 39/14 i 59/22) i članka 17. Zakona o Vijeću ministara Bosne i Hercegovine („Službeni glasnik BiH“, br. 30/03, 42/03, 81/06, 76/07, 81/07, 94/07 i 24/08), uz prethodnu suglasnost Odbora Agencije za javne nabave Bosne i Hercegovine, Vijeće ministara Bosne i Hercegovine, na 9. sjednici održanoj 12.04.2023.godine, donijelo je

**PRAVILNIK**

**O IZMJENAMA I DOPUNAMA PRAVILNIKA O OBUCI SLUŽBENIKA ZA JAVNE NABAVE**

**Članak 1.**

U Pravilniku o obuci službenika za javne nabave („Službeni glasnik BiH“, broj 8/18) u članku 4. iza stavka (1) dodaje se novi stavak (2) koji glasi:

„(2) Ugovorno tijelo je dužno omogućiti svom uposleniku pohađanje obuke za službenika za javne nabave, koju organizira i održava Agencija.“

Ispred teksta u dosadašnjem prvom stavku članka 4. se dodaje oznaka „(1)“.

**Članak 2.**

U članku 5. stavak (3) riječi: „svojoj web stranici“ zamjenjuju se riječima: „Informacijskom sustavu za upravljanje obukama (u daljnjem tekstu: TMIS)“.

Dosadašnji stavak (5) se briše.

**Članak 3.**

U članku 7. stavak (2) iza broja „30“ znak interpunkcije „točka“ se briše i dodaju se riječi: „ako se radi o obuci u učionici odnosno 25 ako se obuka održava putem webinara“.

**Članak 4.**

U članku 8. stavak (3) riječi: „svojoj web stranci“ zamjenjuju se riječima: „TMIS“.

U stavku (4) riječi: „75% nastavnih sati od predviđenog vremena za obuku“ zamjeniti riječima: „25 nastavnih sati“.

**Članak 5.**

Ovaj Pravilnik stupa na snagu osmoga dana od dana objavljivanja u ,,Službenom glasniku BiH“.

VM broj 87/23 Predsjedavajuća

12. travnja 2023. godine Vijeća ministara BiH

Sarajevo Borjana Krišto,v.r.